"CHAWNGTE, N. VANLAIPHAI LEH PANGBALKAWN-TE THIL PHUT CHUNGCHANGA HEALTH & FAMILY WELFARE DEPARTMENT THUCHHUAH","1576/2024-2025 Aizawl, the 13th August, 2024: Chawngte, N.Vanlaiphai leh Pangbalkawn khuate thil phut chungchangah Health & Famliy Welfare Department chuan vawiin khan hetiang hian thuchhuah a siam:- I. CHAWNGTE Mizoram Sawrkar hnuaia Health Department-ah hian hnathawktu leh equipments indaihlohna nasa tak kan tawk mek a. Hetiang karah hian Sawrkar chuan duhsak takin Chawngte leh a chhehvel mipuite tan a hnuai ami ang hian hmalak a tum mek a ni. 1. Ambulance chungchang: Tunah hian Sawrkar atangin ambulance lei phalna dawn a ni tawh a. Sawrkar kalphung angin lei tura buaipui mek a ni. 2. Ultrasound: Tunah hian Ultrasound Machine hi National Health Mission hnuai atanga lei tura buaipui mek a ni. 3. Health Supervisor: Tunah hian Health Supervisor post-a kaisang tur engemawzat an awm a, an kaisan veleh Chawngte-ah hian Health Supervisor dah tum a ni. 4. Chawngte 'C' Sub Centre-a Health Worker: Chawngte 'C' ah hian Health & Wellness Officer 1 leh Health Worker 1 an awm mek nachungin, mipui an cover tam em avangin Health Worker 1 dah belh tum a ni. 5. Doctor dah belh: Chawngte CHC hi Mizoram CHC zingah Sub Divisional Medical Officer (SDMO) nei awm chhun an ni a. Tunah hian Doctor 4 an awm mek a, chungte chu - (i) Sub Divisional Medical Officer (MBBS) - 1 (ii) Medical Officer (MBBS) - 1 (iii) Dental Surgeon - 1 (iv) Medical Officer (Ayush) - 1 Mizoram chhunga CHC zawng zawng zinga Doctor nei tam ber zing ami an ni mek a ni. 6. X-ray Machine & Technician: Chawngte CHC ah hian X-ray machine 2 a awm mek a. Report kan dawn danin heng machine-te hi a la hmantlak nia hriat a ni a. A dinhmun hi zirchian a nih hnuah a tul anga ngaihtuah a ni ang. II. N. VANLAIPHAI N. Vanlaiphai PHC ah hian National Ayush Mission (NAM) hnuaiah AYUSH Doctor Post an nei lo a. Chuvangin AYUSH Doctor thawk lai mek hi National Ayush Mission (NAM) hnuaia post awmna hmunah sawn a ni. III. PANGBALKAWN Pangbalkawn Health & Wellness Centre hnuaiah hian Health & Wellness Officer 1 leh Health Worker 2 an awm thin a. Hetih lai hian Darlak khuaah Health Worker an awm loh avangin Pangbalkawn Health & Wellness Centre atangin Health Worker 1 chu Darlak-ah sawn a ni. Document 690.pdf",Dated: 13 th Aug 24 7:50 PM,https://dipr.mizoram.gov.in/post/chawngte-n-vanlaiphai-leh-pangbalkawn-te-thil-phut-chungchanga-health-family-welfare-department-thuchhuah